CELEX: 32011D0538
Language: sk
Date: 2011-09-12 00:00:00
Title: Rozhodnutie Rady 2011/538/SZBP z  12. septembra 2011 , ktorým sa mení a dopĺňa rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

13.9.2011   
            
            
               SK
            
            
               Úradný vestník Európskej únie
            
            
               L 236/10
            
         ROZHODNUTIE RADY 2011/538/SZBP
   z 12. septembra 2011,
   ktorým sa mení a dopĺňa rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:
   
               (1)
            
            
               Rada 21. septembra 2010 prijala rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1).
            
         
               (2)
            
            
               Je potrebné misii poskytnúť finančnú referenčnú sumu na obdobie od 1. októbra 2011 do 30. septembra 2012.
            
         
               (3)
            
            
               Misia sa bude realizovať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,
            
         PRIJALA TOTO ROZHODNUTIE:
   Článok 1
   Rozhodnutie 2010/565/SZBP sa týmto mení a dopĺňa takto:
   
               1.
            
            
               Článok 5 ods. 6 sa nahrádza takto:
               „6.   Vedúci misie v rámci svojej právomoci úzko spolupracuje s vedúcim delegácie EÚ a vedúcimi misií členských štátov v Kinshase.“
            
         
               2.
            
            
               V článku 9 ods. 1 sa dopĺňa tento pododsek:
               „Finančná referenčná suma určená na pokrytie výdavkov súvisiacich s misiou na obdobie od 1. októbra 2011 do 30. septembra 2012 je 13 600 000 EUR.“
            
         
               3.
            
            
               Článok 12 ods. 4 sa nahrádza takto:
               „4.   Vedúci delegácie EÚ v Kinshase v rámci všeobecného rámca vymedzeného v plánovacích dokumentoch politicky usmerňuje misiu EUSEC RD Congo na miestnej úrovni.“
            
         
               4.
            
            
               Článok 12 ods. 7 sa vypúšťa.
            
         Článok 2
   Toto rozhodnutie nadobúda účinnosť dňom jeho prijatia.
   
      V Bruseli 12. septembra 2011
      
         
            Za Radu
         
         
            predseda
         
         M. DOWGIELEWICZ
      
   
   
      (1)  Ú. v. EÚ L 248, 22.9.2010, s. 59.